Folketing
2013-10-03

Tak. Nu har vi jo også et forslag til vedtagelse, som koncentrerer sig en del om det forhold, at eksempelvis østeuropæere kan komme til Danmark og få del i velfærdsydelserne. Og det er jo, fordi vi i fællesskab tager det problem alvorligt og gerne vil have, der bliver gjort noget ved det. Derfor vil jeg gerne høre fru Ellen Trane Nørbys vurdering af, at statsministeren øjensynlig afviser at indkalde til brede forhandlinger for at løse det her problem. Synes Venstre ligesom Dansk Folkeparti, at det er dybt beklageligt, at statsministeren ser ud til at tage det her så lidt alvorligt, at hun ikke vil stille sig i spidsen for forhandlinger om med rettidig omhu at løse de her problemer, men bare vil tage det sådan lidt efter lidt, som tingene lige måtte opstå? Hvad er Venstres holdning til det?